Author: .
Last saved by: agenda0

V y h o d n o t e n i e
medzirezortného pripomienkového konania

	Vzhľadom na skutočnosť, že predložený materiál nadväzuje na predchádzajúce rozhodnutia vlády SR, ktorá svojimi uzneseniami  č. 846/1999 a 466/2000 odsúhlasila prevzatie štátnej záruky za pôžičku od Rozvojovej banky Rady Európy (CEB) v celkovej výške 30 mil. EUR pre Slovenský vodohospodársky podnik, š.p. Banská Štiavnica na financovanie projektu „Povodne na území Slovenska v rokoch 1997-1999, odstránenie následkov a preventívne opatrenia“ a s jej čerpaním v jednotlivých odsúhlasených čiastkach (tranžiach) v rokoch 2000 až 2004, nebol tento materiál predkladaný opätovne na medzirezortné pripomienkové konanie.

	Tento materiál, cieľom ktorého je umožnenie čerpania 2. tranže schválenej pôžičky od CEB bol prerokovaný v Úverovom a záručnom výbore vlády SR 25.7.2001 so záverom:

„Výbor odporúča schváliť prevzatie štátnej záruky za druhú tranžu pôžičky od Rozvojovej banky Rady Európy v sume 8 040 000,- EUR“.